open-index/open-wikipedia-markdown huggingface dataset:
სამხრეთ სუდანის დამოუკიდებლობის რეფერენდუმი (2011)

thumb|სუდანის რეგიონები და სადავო ტერიტორიები:
**სამხრეთ სუდანის დამოუკიდებლობის რეფერენდუმი** (, ) — სამხრეთ სუდანის სუდანისგან გამოყოფის რეფერენდუმი, რომელიც გაიმართა 2011 წლის 9 იანვარიდან 15 იანვრის ჩათვლით, თანახმად 2005 წლის ნაივაშის შეთანხმებისა სუდანის სახალხო განმათავისუფლებელ არმიასა და სუდანის ცენტრალურ მთავრობას შორის სამოქალაქო ომის დასრულებაზე.
მინი|მარცხნივ|200პქ|რეფერენდუმის ბიულეტენი
იმავდროულად განიხილებოდა აბიეიში რეფერენდუმის ჩატარება შეერთებოდა თუ არა სამხრეთ სუდანს, თუმცა საკითხის განხილვა გადაიდო სადემარკაციო და მოქალაქეობრივი პრობლემების გამო.

დაგეგმილ რეფერენდუმთან დაკავშირებით ახალი სახელმწიფოების საერთაშორისო ინსტიტუტის დირექტორმა *ალექსეი მარტინოვმა* გაავრცელა ინფორმაცია, რომ თითქოს სუდანი აფხაზეთისა და ე. წ. „სამხრეთ ოსეთის“ დამოუკიდებლობის აღიარებისთვის ემზადებოდა, საკუთარი სეპერატიზმის პრობლემის რეფერენდუმის გზით გადაწყვეტის მოტივით. თუმცა აღნიშნული საკითხი რუსეთის საგარეო საქმეთა სამინისტრომ ჩაშალა.

## სქოლიო 
კატეგორია:სუდანის ისტორია
კატეგორია:სამხრეთ სუდანის ისტორია
კატეგორია:დამოუკიდებლობის რეფერენდუმები
კატეგორია:2011 წლის რეფერენდუმები
წმინდა კოზმანი

**წმინდა კოზმანი** — საქართველოს მართლმადიდებელი სამოციქულო ეკლესიის წმინდანი. ხსენების დღე 30 ოქტომბერი [ძვ. სტ. 17 ოქტომბერი].

## ცხოვრება
წმინდა კოზმანი, რომელი ქართლს ეწამა. ბიოგრაფიული ცნობები წმინდა კოზმანის შესახებ არ შემონახულა. ამ დღის მოსახსენებელი მხოლოდ იმას ამბობს, რომ იგი ქართლში ეწამა ქრისტეს სარწმუნოებისათვის.

აღსანიშნავია, რომ საქართველო თავისი გეოპოლიტიკური მდგომარეობის გამო მუდმივად უსჯულოთა აგრესიის ქვეშ იყო და საქართველოს ეკლესია-მონასტრების დაცვასა და მართლმადიდებლური სიწმინდის შენარჩუნებას ეწირებოდა უამრავი საერო და სასულიერო პირის სიცოცხლე. ეს იმდენად ხშირი და ჩვეულებრივი მოვლენა იყო, რომ საქართველოს ეკლესია მათგან მხოლოდ განსაკუთრებული ღვაწლითა და მნიშვნელობით გამორჩეულთათვის ადგენდა მოსახსენებელ დღეებს.

დროთა ავბედობამ ამ გამორჩეულ მოწამეთა ცხოვრება და ღვაწლიც კი წაგვიშალა ისტორიიდან. დღეს მათი გაცნობისა და მათთან ურთიერთობის ერთადერთი საშუალება არის საეკლესიო კალენდრებში შემონახულ ხსენების დღეებში ეკლესიის მიერ მათთან დამყარებული ლოცვითი კავშირი.

## იხილეთ აგრეთვე 
* ქართველი წმინდანები

## ლიტერატურა 
* წმიდანთა ცხოვრება, ტომი IV, თბილისი, 2003 წ

კატეგორია:ქართველი წმინდანები
მაკარი მმარხველი

**მაკარი მმარხველი** წმინდა მამა ჩვენი მაკარი მმარხველი, ხახულის მონასტრის წინამძღვარი (XI). საქართველოს მართლმადიდებელი სამოციქულო ეკლესიის წმინდანი, ხსენების დღე ძველი სტილით 21 დეკემბერი (3 იანვარი).

წმინდა მაკარი მმარხველი, საქართველოს სამოციქულო ეკლესიის ერთ-ერთი იმ წმინდა მამათაგანია, რომელთა შესახებ ძალიან ცოტა რამ ვიცით, მაგრამ ის ფაქტი, რომ მისი სახელი უკვე ათი საუკუნეა იხსენიება საქართველოს ეკლესიის კალენდარში მრავლისმთქმელია, მრვალისმეტყველია მისი წოდებაც - მმარხველი.

ხახულის მონასტერი X საუკუნის მეორე ნახევარში აუგია საქართველოს მეფე დავით კურაპალატს. წმინდა მაკარისა და მისი მსგავსი მამების მოღვაწეობამ მონასტერი სიწმინდის, მეცნიერებისა და განათლების კერად აქცია. მონასტერი დღეს თურქეთის ტერიტორიაზე მდებარეობს, მაგრამ იქ მოღვაწე ქართველ მამათა მადლი ახლაც სასოებად ეფინება საქართველოს.

ხახულის მონასტრის წინამძღვარი წმინდა მაკარი უდიდესი ასკეტი და ცნობილი მოძღვარი იყო. მასთან მოდიოდნენ რჩევა-დარიგებისა და კურთხევისათვის როგორც მონაზვნობის მსურველნი და გამოცდილი ბერები, ასევე ერისკაცები. ღირს მაკარის მიჰგვარეს კურთხევისათვის ყრმა გიორგი - შემდგომში უდიდესი მოღვაწე გიორგი მთაწმინდელი, რომელსაც წინასწარცნობის ნიჭით დაჯილდოებულმა მამა მაკარიმ თავისი სულიერი შვილი უწოდა.

ღირსი მაკარი, ღვთის შეწევნით, ერთმანეთს კარგად უთავსებდა მონასტრის წინამძღვრის მოვალეობასა და განდეგილობას. განსაკუთრებული მარხვისა და ლოცვისათვის მას მმარხველი უწოდეს. მისი წინამძღვრობის დროს ხახულის მონასტერი „ვითარცა მთიები“ ბრწყინავდა და ორიენტირს აძლევდა სასულიერო და საერო მოღვაწეობის მსურველებს.

ღირსი მაკარი 1034 წლის ახლო ხანებში გარდაიცვალა.

## იხილეთ აგრეთვე 
* ქართველი წმინდანები

## ლიტერატურა 
* დეკანოზი ზაქარია (მაჩიტაძე), მანანა ბუკია, მაკა ბულია. „ქართველ წმიდანთა ცხოვრება“, თბილისი, 2004 წ.

კატეგორია:ქართველი წმინდანები
კატეგორია:XI საუკუნის ქრისტიანი წმინდანები
ნიკოლოზ ქართველთა მნათობი

**ნიკოლოზ ქართველთა მნათობი** ღირსი მამა ჩვენი ნიკოლოზ ქართველთა მნათობი, აკოლოთიათა აღმწერელი (გ. 1308). საქართველოს მართლმადიდებელი სამოციქულო ეკლესიის წმინდანი, ხსენების დღე ძველი სტილით 3 ნოემბერი (16 ნოემბერი).

ღირსი ნიკოლოზ ქართველთა მნათობი ცხოვრობდა და მოღვაწეობდა XIII საუკუნის შუა წლებიდან XIV საუკუნის დასაწყისამდე. მისი მოღვაწეობის ბოლო წლები ემთხვევა დემეტრე თავდადებულის (ხს. 12 მარტს) ძის, ვახტანგის მეფობის დროს (1301-1308 წწ.).

ღირსი ნიკოლოზ ქართველთა მნათობი, აკოლოთიათა აღმწერლის შესახებ ცნობები მწირადაა შემონახული.

წმინდა ნიკოლოზი თავისი დროის ერთ-ერთი უდიდესი ჰიმნოგრაფი და გამოჩენილი სასულიერო მოღვაწე იყო. მისი შემოქმედებიდან ჩვენამდე ძალიან ცოტა რამაა მოღწეული.

ანტონ კათალიკოსი (1720-1788 წწ.) წერს, რომ ნიკოლოზი იყო „ავქსონი კანონთ, მრავალ აკოლოთიათ“ და ასახელებს მის ერთ თხზულებას: „ამან უზომოდ წჳმისა გარდამოსვლის დასაყენები შექმნა აკოლოთია, მხურვალსავედრი ღვთისადმი ერისაგან, მაღალგამოთქმით“. ეს აკოლოთია გვხვდება ქართულ კურთხევანში.

წმინდა ნიკოლოზი ქართულ სასულიერო ლიტერატურას მთარგმნელობითი მოღვაწეობითაც ამდიდრებდა, ვარაუდობენ, რომ როგორც ლიტურგისტს, მას უნდა ეკუთვნოდეს ის წესები, კერძოდ, „განგება წყლის კურთხევისა“, რომელიც 1306-1308 წლებშია ნათარგმნი ბერძნულიდან ქართულად.

ცნობილი მეცნიერი და ისტორიკოსი პლატონ იოსელიანი (1809-1875) წერს, რომ მან წმინდა ნიკოლოზის სხვა აკოლოთიანიც ნახა ათონის ივერთა მონასტრის ხელნაწერებში.

წმინდა მამა 1308 წელს აღესრულა მშვიდობით.

## იხილეთ აგრეთვე 
* ქართველი წმინდანები

## ლიტერატურა 
* დეკანოზი ზაქარია (მაჩიტაძე), მანანა ბუკია, მაკა ბულია. „ქართველ წმიდანთა ცხოვრება“, თბილისი, 2004 წ.

კატეგორია:ქართველი წმინდანები
კატეგორია:XIV საუკუნის ქრისტიანი წმინდანები
სერაპიონ საკვირველთმოქმედი

**სერაპიონ საკვირველთმოქმედი** ღირსი მამა ჩვენი სერაპიონ საკვირველთმოქმედი, ნათლისმცემლის მონასტრის წინამძღვარი (გ. 1747). საქართველოს მართლმადიდებელი სამოციქულო ეკლესიის წმინდანი, ხსენების დღე ძველი სტილით 24 აგვისტო] (6 სექტემბერი).

ღირსი სერაპიონ სასწაულთმოქმედი იყო გარეჯის უდაბნოს წმინდა იოანე ნათლისმცემლის მონასტრის წინამძღვარი. საქმითა და სიტყვით ძლიერ, მოღვაწეობით გამორჩეულ, დიდ მმარხველსა და მლოცველ წმინდა მამას ღვთისგან სასწაულთქმედების ნიჭი ჰქონდა მიმადლებული.

ერთხელ ღირსი სერაპიონი მონასტრის ძმებთან ერთად ქალაქში წავიდა საქმეზე. წინ მიმავალ მსახურებს, რომლებსაც საღმრთო მსახურებისათვის საჭირო ნივთები მიჰქონდათ, ავაზაკები შემოხვდნენ და გაძარცვეს. ისინი უკან გაიქცნენ და, შეწუხებულებმა, წინამძღვარს აუწყეს ყოველი. „დიდია ღმერთი, არ დავანებებ არაწმიდა წარმართებს სიწმიდეების მიტაცებას“, - თქვა წმინდა სერაპიონმა, მოიმარჯვა კვერთხი და მარტო გაედევნა მძარცველებს. ავაზაკებმა როგორც კი დაინახეს სერაპიონი, სახედარი ტვირთით იქვა დატოვეს და თვითონ კლდე-ღრეში მიიმალენენ. შემდგომ ავაზაკებს უთქვამთ: „ვინ იყო ის მონაზონი, რომელიც ჩვენ გამოგვიდგა, რადგან ვნახეთ ცეცხლი, რომელიც მისი კვერთხიდან გამოდიოდაო“.

სხვა დროს ნეტარი სერაპიონი თავის სენაკში ლოცულობდა. მოულოდნელად გარეთ გამოვიდა შეწუხებული და ძმებს უთხრა: „ვაი, ვაი, მონასტრის მსახურები ავაზაკებს გადაეყარნენ“. ეს თქვა და მაშინვე სენაკში შევიდა, დახშო კარი და მხურვალე ლოცვა დაიწყო. ორიოდე საათის შემდეგ მონასტრის მსახურები შეწუხებულები მოვიდნენ და თქვეს, გზაზე ავაზაკები შეგვხვდნენ, ჩვენ სახედრები ტვირთითურთ მივატოვეთ და გაქცევით ვუშველეთ თავსო. ცოტა ხნის შემდეგ დატვირთული სახედრებიც დაბრუნდნენ მონასტერში ადამიანთა თანხლების გარეშე. ღვთის მადლითა და ღირსი სერაპიონის წმინდა ლოცვით უვნებლად დაბრუნებული მსახურები ადიდებდნენ ღმერთს, რომელმაც მამა სერაპიონს დაფარული გამოუცხადა თავისი სიმდაბლისა და სიკეთისათვის.

სათნოებით გამორჩეული მონასტრის წინამძღვარი გადადგა, დიდი სქემა შეიმოსა და დაყუდებულ მოღვაწეობას შეუდგა. მუდმივი მეტანიებისა და ფეხზე დგომისაგან წმინდანს ფეხები ისე დაუავადდა, რომ დგომა აღარ შეეძლო. მალე მას ამქვეყნიდან გასვლის მოახლოებაც ეუწყა და ძმებს სთხოვა, მისი გვამი ეკლესიის შესასვლელში, მის მიერვე წინასწარ მომზადებულ საფლავში დაემარხათ, რათა ტაძარში ყოველ შემსვლელ-გამომსვლელს მისთვის გადაევლო. წმინდა სერაპიონი 1747 წელს აღესრულა. ანდერძისამებრ დაკრძალეს ტაძრის შესასვლელში.

## იხილეთ აგრეთვე 
* ქართველი წმინდანები

## ლიტერატურა 
* დეკანოზი ზაქარია (მაჩიტაძე), მანანა ბუკია, მაკა ბულია. „ქართველ წმიდანთა ცხოვრება“, თბილისი, 2004 წ.

კატეგორია:ქართველი წმინდანები
კატეგორია:XVIII საუკუნის ქრისტიანი წმინდანები
Misfits

**Misfits** — ამერიკული როკ-ჯგუფი, დაარსებული 1977 წელს ნიუ-ჯერსიში. მას ხშირად მიაწერენ ჰორორ პანკის, სისხლიანი პანკ-როკის და იმ ქვეჟანრების მამობას, რომლებზეც გავლენა მოახდინა საშინელებათა ფილმებმა და წარმოდგენებმა. ჯგუფი დააარსა ვოკალისტმა და სიმღერების ავტორმა გლენ დანზინგმა, შემოიერთა რა ბასისტი ჯერი ონლი. ჯგუფმა თავდაპირველი შემადგენლობა ექვსი წლის მანძილზე შეინარჩუნა. ამ დროის განმავლობაში მათ გამოუშვეს რამდენიმე EP, სინგლი და, ონლის ძმასთან, დოილთან ერთად გიტარაზე, ალბომები *Walk Among Us* (1982) და *Earth A.D./Wolfs Blood* (1983). ორივე მათგანი ადრეული 1980-იანების ჰარდკორ პანკის მოძრაობის ნაწილად ითვლება. ჯგუფი დაიშალა 1983 წელს და დანზინგმა ჩამოაყალიბა ჯერ ჯგუფი სამაიანი, ხოლო შემდეგ - დანზინგი. ჯგუფის დაშლის შემდეგ რამდენიმე ალბომი ხელახლა გამოიცა. გამოიცა ასევე მანამდე გამოუცემელი მასალაც, რის შემდეგაც ჯგუფი გავლენიანი გახდა გვიანი 1990-იანებისა და ადრეული 2000-იანების პანკ-როკში, მძიმე მეტალსა და ალტერნატიულ როკში.

სასამართლო მოსმენების სერიების შემდეგ დანზინგთან ონლიმ და დოილმა მოიპოვეს უფლება, ჩაეწერათ და შეესრულებინათ კონცერტებზე კვლავ Misfits-ის სახელით. მათ ჩამოაყალიბეს ჯგუფის ახალი ვერსია 1995 წელს ვოკალისტ მაიკლ გრეივზთან და დრამერ დოკტორ ჩადთან ერთად. Misfits-ის მუსიკა ამ შემადგენლობით უფრო მძიმე მეტალისკენ იხრებოდა. ჯგუფმა გამოუშვა ალბომები *American Psycho* (1997) და *Famous Monsters* (1999) სანამ კვლავ უთანხმოება არ მოხდა ჯგუფში 2000. ჯერი ონლიმ გადაიბარა ვოკალისტობა და შემოიერთა ბლეკ ფლეგის ყოფილი გიტარისტი დეზ კადენა და რამონესის ყოფილი დრამერი მარკი რამონე Misfits-ის 25-ე წლისთავისადმი მიძღვნილი ტურნესათვის. ამ შემადგენლობამ გამოუშვა ქავერ ალბომი *Project 1950* და რამდენიმე წელი გაატარა ტურნეებში. 2005 წელს რამონე ჩაანაცვლა რობომ, რომელიც უკრავდა ბლეკ ფლეგში ადრეულ 1980-იანებში და Misfits-ის დრამერიც იყო 1982-1983 წლებში. ამ შემადგენლობამ გამოუშვა სინგლი Land of the Dead 2009 წელს. ჯგუფის ამჟამინდელი შემადგენლობა გეგმავს ახალი ალბომის გამოშვებას სახელწოდებით ''The Devil's Rain*.

## დისკოგრაფია 
;სტუდიური ალბომები
* *Static Age* (1978)
* *Walk Among Us* (1982)
* *Earth A.D./Wolfs Blood* (1983)
* *American Psycho* (1997)
* *Famous Monsters* (1999)
* *Project 1950* (2003)
**The Devil's Rain'' (2011)

## ლიტერატურა 
* 

## შენიშვნები 
## რესურსები ინტერნეტში 
* 

კატეგორია:1980-იანი წლების მუსიკალური ჯგუფები
კატეგორია:1990-იანი წლების მუსიკალური ჯგუფები
კატეგორია:2000-იანი წლების მუსიკალური ჯგუფები
კატეგორია:2010-იანი წლების მუსიკალური ჯგუფები
კატეგორია:ჰორორ პანკი
კატეგორია:Misfits
ბიტალიკა

**ბიტალიკა** (Beatallica) — როკ-ჯგუფი, რომელიც თავის მუსიკას The Beatles-ის და მეტალიკის სიმღერების შერწყმით ქმნის. ბიტალიკის სიმღერის სახელწოდება, ჩვეულებრივ, ამ ორი ჯგუფის სიმღერების ერთმანეთთან დაკავშირებული სახელწოდებების ნაზავია. The Thing That Should Not Let It Be, მიღებულია The Beatles-ის Let It Be-სა და მეტალიკის The Thing That Should Not Be-ის შეერთებით, ხოლო And Justice for All My Loving — მეტალიკის And Justice for All-სა და The Beatles-ის All My Loving-ის კომბინირებით. ხანდახან მხოლოდ The Beatles-ის სიმღერაა გამოყენებული ბაზისად და შეცვლილია ტექსტი. ბიტალიკის სიმღერების ტექსტებში მონაცვლეობს ბაზისად აღებული სიმღერების ტექსტები. ხანდახან საწყისი ტექსტის ნაცვლად კომიკურ მინიშნებებსაც შევხვდებით მეტალიკაზე მძიმე მეტალზე ან მძიმე მეტალ საზოგადოებაზე. ასევე ბევრია მინიშნება სისხლზე და სისხლიან ნივთებზე. უმეტესად, The Beatles-ის მელოდიაა აღებული, მაგრამ დაკრულია მეტალის სტილში, მეტალიკის რიფებითა და სოლოებით. თანამიმდევრულ კალამბურებს, რომლებიც გაკეთებულია ტექსტებში, ხშირად განიხილავენ გლემ მეტალად, ვიდრე თრეშად. The Beatles-ის სიმღერის I Want to Hold Your Hand ბიტალიკისეული ვერსია სახელად I Want to Choke Your Band არის პასუხი ამ კრიტიკაზე.

ბიტალიკა იურიდიულ პრობლემებში მაშინ გაეხვია, როდესაც კომპანიამ Sony Corporation, რომელიც ფლობს The Beatles-ის კატალოგს, უჩივლა მას და მოითხოვა ჯგუფის მიერ საქმიანობის შეწყვეტა და საფასურის გადახდა „მიყენებული არსებითი და რეალური ზიანისთვის“. ბიტალიკის ფანმა, ლარს ულრიხმა სთხოვა მეტალიკის ადვოკატს პიტერ პატერნოს დახმარებოდა ჯგუფს ამ იურიდიული საკითხის მოგვარებაში.

## რესურსები ინტერნეტში 
*
*ბიტალიკა Facebook-ზე
*

## სქოლიო 
კატეგორია:მძიმე მეტალ ჯგუფები
სვიმეონ გარეჯელი

**სვიმეონ გარეჯელი** ღირსი მამა, გარეჯის წინამძღვარი, წინასწარმხედველი და საკვირველთმოქმედი (გ. 1773). საქართველოს მართლმადიდებელი სამოციქულო ეკლესიის წმინდანი, ხსენების დღე ძველი სტილით 4 სექტემბერი (17 სექტემბერი).

ღირსი სვიმეონ გარეჯელი დაიბადა დაახ. 1700 წელს კახეთში. ცნობილია რომ იგი სიყრმიდან გარეჯის მონასტერში მოღვაწეობდა. ყოვლადპატიოსანი ღვთისკაცი მოხუცებულობამდე უბრალო მონაზონი იყო, შემდეგ კი მონასტრის წინამძღვრად აირჩიეს.

სათნოებით და სიმდაბლით გამორჩეულ წმინდა მამას ღვთისგან სასწაულთქმედების ნიჭი ჰქონდა მიმადლებული.

ერთხელ ღირსი სვიმეონი ავად გახდა და გარდაიცვალა. ერთ საათზე მეტ ხანს იყო უსულოდ, შემდეგ კი, ღვთის განგებით, წამოდგა, ყველაფერი, რაც კი გააჩნდა, საკუთარი ხელით გაუყო მონასტრის მამებს და, ისედაც უპოვარმა, მთლიანად უარყო ამქვეყნიური საჭიროებანი.

როცა ეს ამბავი მამა სერაპიონმა (ხს. 24 აგვისტოს) გაიგო, სხვების დახმარებით მივიდა და ნახა წინამძღვარი სვიმეონი და, წინასწარმცნობელობის მადლით განათლებულმა, მანუგეშებელი ცრემლით უთხრა: „ჰოჲ, სასურველო მამაო, მომეცი შენი წმიდა ხელები, რათა ვეამბორო მათ, რადგან მსურდა შენი წმინდა ხელებით მივბარებოდი მიწას მე უვარგისი მტვერი, ახლა კი ჩემზე უწინ შენ მიდიხარ საუკუნო ცხოვრებაში. შენ წახვალ, მამაო, მაგრამ მეც შენს გარეშე აღარ დავრჩები აქ, არამედ ჩემი სული ჩქარა გმოყვება შენსას“. ასე, ნუგეშის ცრემლებით ეამბორნენ ერთმანეთს ნეტარი მამები უკანასკნელად. სვიმეონმა ერთ კვირაში კეთილად მოაწესრიგა მონასტრის საქმეები და ნ წლის 4 (17) სექტემბერს ზუსტად იმ დღის სწორს, როდესაც ერთი საათით იყო უსულოდ, მშვიდობით მიიცვალა - უფალს მიაბარა წმინდა სული. დასაფლავებულია გარეჯში.

## იხილეთ აგრეთვე 
* ქართველი წმინდანები

## ლიტერატურა 
* დეკანოზი ზაქარია (მაჩიტაძე), მანანა ბუკია, მაკა ბულია. „ქართველ წმიდანთა ცხოვრება“, თბილისი, 2004 წ.

კატეგორია:ქართველი წმინდანები
კატეგორია:XVIII საუკუნის ქრისტიანი წმინდანები
სანდომიეჟი

**სანდომიეჟი**, *სანდომირი* () — ქალაქი პოლონეთში, შედის სვიეტოკშის სავოევოდოში. აქვს საქალაქო გმინის სტატუსი. ფართობი 28,8 კმ². მოსახლეობა 25&nbsp;646 ადამიანი (2006 წ.). სანდომიეჟი წარმოადგენს რომის კათოლიკური ეკლესიის სანდომიეჟის ეპარქიის ცენტრს. ღირსშესანიშნაობებიდან აღსანიშნავია წმინდა იაკობის სახელობის კასტიოლი (ეკლესია), წმინდა იადვიგას ხევი და მოციქულ პავლეს მოქცევის სახელობის ეკლესია.

## ცნობილი მცხოვრებლები 
* ნეტარი სადოკი
* კაზიმირ გრელევსკი — კათოლიკე ნეტარი, წამებული.

## რესურსები ინტერნეტში 
* 

## სქოლიო 
კატეგორია:პოლონეთის ქალაქები
კატეგორია:პოლონეთის გმინები
ღირსი საბიანა

**ღირსი საბიანა** სამცხის დედათა მონასტრის წინამძღვარი. საქართველოს მართლმადიდებელი სამოციქულო ეკლესიის წმინდანი, ხსენების დღე ძველი სტილით 31 დეკემბერი (13 იანვარი).

საქართველო ოდითგანვე ცნობილია ქალის სიწმინდით. საქართველოს დედათა მონასტრებში მოღვაწე ქალები საოცარი გულმოდგინებით გამოირჩეოდნენ: გამუდმებული ლოცვა, მარხვა, ხელსაქმე და ობოლთა აღზრდა იყო მათი ძირითადი მოვალეობა. მონაზონ დედათა სიწმინდესა და სიბრძნეს ანგარიშს უწევდნენ და მათ წინაშე ქედს იდრეკდნენ მეფე-დედოფალნიც.

განდეგილ დედებს აძლევდნენ აღსაზრდელად თავიანთ შვილებს საქართველოს თავად-აზნაურთა ცნობილი წარმომადგენლები. გიორგი მცირის ცნობით, როდესაც გიორგი მთაწმინდელის მშობლებმა თავიანთი პირმშო შვილის, თეკლას ღვთისადმი შეწირვა - მონაზვნად აღზრდა გადაწყვიტეს, იგი წმინდა საბიანას - „ღირს და წმიდა“ დედაკაცს მიჰგვარეს, რომელიც იმ დროს სამცხეში დედათა მონასტერს წინამძღვრობდა. წმინდა საბიანამ „შეიწყნარა იგი, ვითარცა შვილი თვისი და კეთილად აღზარდა“.

შემდეგ ამ მონასტერში მიუყვანიათ შვიდი წლის გიორგი მთაწმინდელიც. იგი სამი წლის განმავლობაში იზრდებოდა წმინდა საბიანას მიერ კეთილად აღზრდილ საღმრთო „დედაკაცისა მისგან ღირსისა დისა თვისასა“.

წმინდა საბიანას შესახებ სხვა ცნობები არ მოგვეპოვება. „ნაყოფისაგან ხე იგი საცნაურ არს“ (მათე 12,33). წმინდა საბიანას ღვაწლი განცხადებულია მისი წინამძღვრობისდროინდელი მონასტრის ცხოვრებასა და მის აღზრდილებში.

## იხილეთ აგრეთვე 
* ქართველი წმინდანები

## ლიტერატურა 
* დეკანოზი ზაქარია (მაჩიტაძე), მანანა ბუკია, მაკა ბულია. „ქართველ წმიდანთა ცხოვრება“, თბილისი, 2004 წ.

კატეგორია:ქართველი წმინდანები
პილკომაიოს ეროვნული პარკი

**მდინარე პილკომაიოს ეროვნული პარკი** () — ეროვნული პარკი ჩრდილოეთ არგენტინაში, პარაგვაის საზღვართან, ფორმოსის პროვინციაში, ქალაქ ლაგუნა-ბლანკადან 5 კმ-ში. შეიქმნა 1951 წლის 29 სექტემბერს. პარკი გაწევრიანებულია რამსარის კონვენციაში. 

ვეგეტაცია ძირითადად სავანის ტიპისაა. 

## იხილეთ აგრეთვე 
*არგენტინის ეროვნული პარკების სია

## რესურსები ინტერნეტში 
*  არგენტინის ეროვნული პარკების ადმინისტრაცია 
*  Fiche du parc sur le site UNEP-WCMC 

კატეგორია:არგენტინის ეროვნული პარკები
კატეგორია:რამსარის ძეგლები არგენტინაში
კატეგორია:1951 წელს დაარსებული დაცული ტერიტორიები
კატეგორია:ჰუმიდური ჩაკო
კატეგორია:ფორმოსის პროვინციის დაცული ტერიტორიები
ქაიხოსრო ქართველი

**ქაიხოსრო ქართველი** — წმინდა მამა ქაიხოსრო ქართველი (გ. 1612), საქართველოს მართლმადიდებელი სამოციქულო ეკლესიის წმინდანი, ხსენების დღე ძველი სტილით 16 ივნისი (29 ივნისი).

ცნობა წმინდა ქაიხოსრო ქართველის შესახებ გვხვდება, XVIII საუკუნის ცნობილი საეკლესიო მოღვაწისა და მწერლის, ტიმოთე გაბაშვილის „მიმოსვლაში“.

ტიმოთე გაბაშვილი აღწერს იერუსალიმის სიწმინდეებს, ჯვრის ქართველთა მონასტრის აღაპებს და ფრესკებს. ის აღნიშნავს: „.და კვალად იერუსალიმით მივედით მონასტრად ქართველთასა ჯვარს და განვიცადეთ, კედელთა ზედა წმიდანი მამანი და მოწამენი საქართველოსანი ეხატნეს შარავანდითა და გვირგვინითა. ესენი.“ ჩამოთვლილია წმინდანთა სახელები და მათ შორის „წმიდა მოწამე ქაიხოსრო ქართველი, რომელიც აწამა ყეენმან შაჰ-აბაზ წმიდათა ხატთათვის, ქორონიკონსა ტ“ (1612).

წმინდა მოწამე ქაიხოსრო ქართველი გარდაიცვალა 1612 წელს.

## იხილეთ აგრეთვე 
* ქართველი წმინდანები

## ლიტერატურა 
* წმიდანთა ცხოვრება, ტომი II, თბილისი, 2001 წ.

კატეგორია:ქართველი წმინდანები
კატეგორია:XVII საუკუნის ქრისტიანი წმინდანები
ელ-რეის ეროვნული პარკი

**ელ-რეის ეროვნული პარკი** () — ეროვნული პარკი არგენტინის ჩრდილო-დასავლეთში, სალტის პროვინციაში. მდებარეობს პროვინციის დედაქალაქ სალტადან 80 კმ-ში. მისი ფართობია 441.62 კმ².

პარკი შეიქმნა ადგილობრივი ეკოსისტემის დაცვისა და გარემოს გაუმჯობესების მიზნით. კლიმატი თბილია. ნალექების საშუალო წლიური ჩამონადენი 500-700 მმ-ს შეადგენს. 

ფლორა საკმაოდ მრავალფეროვანია, სიმაღლის ცვლასთან ერთად, მისი ხუთი დონე გამოიყოფა. რაც შეეხება ფაუნას, აღსანიშნავია ტაპირი, ყველაზე დიდი ძუძუმწოვარი სამხრეთ ამერიკაში (300 კგ). 

ეს ტერიტორია წარსულში დასახლებული იყო ადგილობრივი ინდიელებით, ამიტომ ბევრია არქეოლოგიური ძეგლი. 

## იხილეთ აგრეთვე 
*არგენტინის ეროვნული პარკების სია

## რესურსები ინტერნეტში 
*არგენტინის ეროვნული პარკების ადმინისტრაცია 
*http://www.parquenacionalelrey.com.ar 

კატეგორია:არგენტინის ეროვნული პარკები
კატეგორია:ხუხუის პროვინციის დაცული ტერიტორიები
კატეგორია:სალტის პროვინციის დაცული ტერიტორიები
ტეტრარქია

დან 1204 წელს გატაცებული პორფირის ქანდაკება, ვენეციის მუზეუმი]]
**ტეტრარქია** (ბერძნ: *τετραρχία* - *ოთხთა მმართველობა, ოთხხელისუფლებიანობა*) — მმართველობის ფორმა, სადაც ძალაუფლება გადანაწილებულია ოთხ პიროვნებას შორის, მაგრამ, როგორც წესი, ტეტრაქია გამოიყენება მართვის იმ სისტემის აღსანიშნავად, რომელიც III საუკუნის ბოლოს რომის იმპერიის სამართავად შემოიღო იმპერატორმა დიოკლეტიანემ.

## რესურსები ინტერნეტში
*ანტიკური ისტორია 
*ტეტრარქთა მიერ მოჭრილი მონეტები 
*ტეტრაქია 

## ლიტერატურა
* *ძველი მსოფლიოს ისტორიის ენციკლოპედია, ბაკურ სულაკაურის გამომცემლობა, თბილისი, 2006წ.*
ლოს-კარდონესის ეროვნული პარკი

**ლოს-კარდონესის ეროვნული პარკი** () — ეროვნული პარკი არგენტინის ჩრდილო-დასავლეთში, სალტის პროვინციაში. 

მთაგორიან პარკს უკავია 650 კმ². მისი უმაღლესი წერტილი 5 000 მეტრია. მის ტერიტორიაზე შემორჩენილია მრავალი გადაშენებული ცხოველის, მათ შორის დინოზავრის ნაშთები. 

პარკი შეიქმნა 1996 წელს, როდესაც არგენტინის ეროვნული პარკების ადმინისტრაციამ ეს ტერიტორია კერძო მესაკუთრეთაგან შეიძინა.

## გალერეა

File:Pncardones.jpg
File:Los_Cardones_National_Park._Salta-Argentina..jpg
File:Camino a Cachi.jpg

## იხილეთ აგრეთვე 
*არგენტინის ეროვნული პარკების სია

## რესურსები ინტერნეტში 
*არგენტინის ეროვნული პარკების ადმინისტრაცია 

კატეგორია:არგენტინის ეროვნული პარკები
კატეგორია:სალტის პროვინციის დაცული ტერიტორიები
კატეგორია:1996 წელს დაარსებული დაცული ტერიტორიები
Geologist

**ბრაიან როს ვეიტცი** (, ცნობილი მეტსახელით **Geologist**; დ. 26 მარტი, 1979) — ამერიკელი მუსიკოსი, ჯგუფ Animal Collective-ის წევრი. ის დაკავებულია ხმის ელექტრონული მანიპულაციებით და სემპლებით.

ვეიტცი გაიზარდა ფილადელფიასა და ბალტიმორში, ამჟამად ის ვაშინგტონში ცხოვრობს.

მეტსახელი Geologist შეარქვეს თავზე დამაგრებული ფარნის გამო, რომელსაც ის კონცერტების დროს ატარებს, რათა თავისი ელექტრონული ინსტრუმენტები დაინახოს.

## რესურსები ინტერნეტში
## სქოლიო
კატეგორია:ამერიკელი ელექტრონული მუსიკოსები
კატეგორია:ამერიკელი მუსიკოსები
კატეგორია:დაბადებული 26 მარტი
კატეგორია:დაბადებული 1979
კატეგორია:Animal Collective-ის წევრები
კატეგორია:ცოცხალი ადამიანები
ნიკოლოზ დვალი

**წმინდა მოწამე ნიკოლოზ დვალი** (გ. 1314) — საქართველოს მართლმადიდებელი სამოციქულო ეკლესიის წმინდანი, ხსენების დღე ძველი სტილით 12 თებერვალი (25 თებერვალი).

წმინდა მოწამე ნიკოლოზ დვალი მართლმორწმუნე მშობელთა შვილი იყო. ღვთისმოშიშმა დედ-მამამ იგი შობიდანვე უფალს შესწირა. თორმეტი წლის ყრმა ნიკოლოზი კლარჯეთის უდაბნოში წავიდა, იქ ბერად აღიკვეცა და დაიწყო მოღვაწეობა. შემდეგ წმინდანი იერუსალიმში წავიდა და იქ ქართველთა ჯვრის მონასტერში დაემკვიდრა. ქრისტესთვის მოწამეობრივად აღსრულების სურვილით ანთებული წმინდა ნიკოლოზი მხნედ ქადაგებდა სარწმუნოებას მუსულმანებში და თან უშიშრად ამხელდა მათ ცდომილებებს.

უსჯულოებმა წმინდა ნიკოლოზი შეიპყრეს და მრავალფერი სატანჯველის შემდეგ ციხეში გამოკეტეს. ქრისტიანებმა შეძლეს და საპყრობილიდან გამოიხსნეს აღმსარებელი. წინამძღვრის ბრძანებით წმინდა ნიკოლოზი კვიპროსზე წავიდა, ქართველთა მონასტერში. იგი მოწამეობრივ აღსასრულს ევედრებოდა უფალს და წმინდა იოანე ნათლისმცემლის მიერ მიიღო გამოცხადება: დამასკოში უნდა წასულიყო.

დამასკოში ჩასულმა წმინდანმა უსჯულოთა წინაშე ისევ მხნედ აღიარა ქრისტე და ამხილა მათი უგუნურება. განრისხებულმა უღმრთოებმა შეიპყრეს წმინდა აღმსარებელი, სასტიკად გვემეს და დილეგში ჩააგდეს. ქრისტიანებმა ძლივს მოახერხეს მისი გამოხსნა ტყვეობიდან. ახლად განთავისუფლებული წმინდა ნიკოლოზი კვლავ მივიდა უსჯულოთა შესაკრებელში, კვლავ ჰგმო მათი უგუნურება, რისთვისაც სასტიკად აწამეს, ხუთასჯერ დაჰკრეს შოლტი და საპყრობილეში ჩააგდეს. წმინდა მოწამე ნათლისმცემლის სასწაულებრივი გამოცხადებით განიკურნა, ორი თვის შემდეგ კი კვლავ გაათავისუფლეს.

ქალაქის ამირამ შემთხვევით ნახა იერუსალიმში გასამგზავრებლად მომზადებული წმინდა ნიკოლოზი, შეიპყრო და ამირათ-ამირას, დენგიზს გაუგზავნა. დენგიზმა წმინდანს მაჰმადიანობის მიღება შესთავაზა. წმინდა ნიკოლოზმა გაბედულად აღიარა ქრისტე.

ამირათ-ამირამ მისი მოკვდინება ბრძანა. სანატრელი მოწამე აღმოსავლეთით მიბრუნდა, სიხარულით მოუდრიკა მახვილს ქედი და თქვა: „დიდება შენდა, ქრისტე ღმერთო, რომელმან ღირს მყავ შენთჳს სიკვდილსა“. მახვილმა თავი წარკვეთა წმინდა ნიკოლოზს. მოჭრილმა თავმა შვიდგზის ადიდა ღმერთი და ხმა-ჰყო: „დიდება შენდა, ქრისტე ღმერთო!“ ამ სასწაულის მხილველმა სპარსელებმა წმინდანის გვამი დაწვეს. მისი წამების ადგილს სამი დღე ნათლის სვეტი ადგა.

როცა წმინდა ნიკოლოზის მოძღვარმა თავისი სულიერი შვილის მოწამეობრივი აღსასრული შეიტყო, ადიდა ღმერთი და შეევედრა, გამოეცხადებინა მისთვის შეერაცხა თუ არა ნიკოლოზი წმინდა მოწამეთა შორის. ერთ დღეს, წიგნის კითხვისას, მან სასწაულებრივი გამოცხადებით იხილა ნათლითა და სურნელებით სავსე მთა და ბრწყინვალედ შემკობილი გუნდი წმინდა მოწამეთა, რომელთა შორის გამორჩეულად ბრწყინავდა დიდმოწამე გიორგი. წმინდა გიორგიმ წმინდა ნიკოლოზი იხმო: „ნიკოლოზ! გამოვედ და იხილე ბერი ესე, შენი მოძღვარი, რამეთუ მრავალნი ცრემლნი დასთხინა შენთჳს“. ნიკოლოზმა მოიკითხა მოძღვარი: „აჰა, მიხილე მეცა და ჩემი ადგილიცა და ამიერითგან ნუღარა მწუხარე ხარ ჩემთვის“, - დაამშვიდა მან იგი. წმინდა ნიკოლოზ დვალი ეწამა 1314 წლის 19 ოქტომბერს, სამშაბათს.

## იხილეთ აგრეთვე 
* ქართველი წმინდანები

## ლიტერატურა 
* დეკანოზი ზაქარია (მაჩიტაძე), მანანა ბუკია, მაკა ბულია. „ქართველ წმიდანთა ცხოვრება“, თბილისი, 2004 წ.

კატეგორია:ქართველი წმინდანები
კატეგორია:გარდაცვლილი 1314
Unleash the Fury

***Unleash the Fury*** — გიტარისტ ინგვი მალმსტინის ალბომი, გამოსული 2005 წელს ლეიბლზე Spitfire Records. ძირითადში იგი არ არღვევს მალმსტინისეულ საფირმო ხელწერას. ალბომი შეიცავს ბახის ორი კომპოზიციის ქავერს.

როგორც ინგვი მალმსტინი ჟურნალ *Guitar World*-თან ინტერვიუში აცხადებს, ამ ალბომის სახელწოდებას საფუძვლად უდევს ერთი საკმაოდ კურიოზული „ავია-შემთხვევა“. 1987 წლის იანვარში მალმსტინი თვითმფრინავით ტოკიოში მიფრინავდა თავისი იმდროინდელ ჯგუფის წევრებთან ერთად *Odyssey*-ის მხარდამჭერი ტურნეს ფარგლებში. კერძოდ, მასთან ერთად იყვენ: ჯო ლინ ტერნერი, იენს იუჰანსონი და მისი ძმა პატრიკ იუჰანსონი. ეს ავიარეისი ხანგრძლივი (16 საათიანი) და მოსაბერზრებელი იყო. ყველა მათგანმა კონიაკი დალია და ცოტა ხნის შემდეგ, საკმაოდ უხეში და უკონტროლო ქცევები დაიწყეს, რაშიც განსაკუთრებით აქტიურობდა იენს იუჰანსონი. ამ დროს მალმსტინს უკვე ეძინა. პროტესტის და შურისძიების ნიშნად ერთ–ერთმა მგზავრმა ქალბატონმა მალმსტინსა და მის გვერდით მჯდომ ტერნერს, სიტყვებით „გაგრილდით, ბიჭებო!“, თავზე ერთი ჭიქა ყინულიანი წყალი დააცალა. აღშფოთებულმა და გაცეცხლებულმა მალმსტინმა, რომელსაც ჯერ კიდევ წინა დღის ნასვამი არ ჰქონდა მონელებული, „შურისმაძიებელ“ ქალბატონს შემდეგი სიტყვებით უპასუხა: „You've released the fucking fury!“(რომელიც შემდგომ ხშირი შეცდომითი ინტერპრეტაციით „You've unleashed the fucking fury!“ დამკვიდრდა) და ამ ფრაზას მანამდე გაჰკიოდა, სანამ მის დასაშოშმინებლად საქმეში ჩარეულმა უსაფრთხოების სამსახურმა ამ ქალბატონს  არ მოაშორა. ეს ინციდენტი ფირზე ჩაიწერა ანდერს იუჰანსონმა და თითქმის 16 წლის შემდეგ ეს აუდიო ჩანაწერი ინტერნეტში ატვირთა.

ამ თვრამეტ კომპოზიციანი ალბომის გამორჩეულ კომპოზიციად ითვლება Winds Of War (Invasion), სადაც კლავიშებიანი საკრავებისა და ვოკალის პარტიები ქმნიან უჩვეულო კლასიკურ ატმოსფეროს, რომელსაც კიდევ უფრო ზრდის კომპოზიცია Guardian Angel. უნდა აღინიშნოს, რომ ალბომში არის კომპოზიცია – Revelation (Drinking With The Devil), რომელიც მალმსტინის პერსონალურ სულიერ ასპექტს უკავშირდება და მის არც თუ ისე შორეულ წარსულში ალკოჰოლისამდი მიდრეკილებას და მის დემონებთან ბრძოლის ისტორიას მოგვითხრობს.

ალომის ერთ-ერთი კომპოზიციაა Magic & Mayhem, რომელიც კიდევ ერთხელ ცხადყოფს, რომ ინგვი მალმსტინი ელექტრო გიტარის ინსტრუმენტური კომპოზიციების უდავო, ჭეშმარიტი მეფეა.

ალბომი გამოიცა როგორც CD გაფართოებული შესაძლებლობებით, რაშიც იგულისხმება სამი ვიდეო QuickTime ფორმატში.

Cracking The Whip ერთადერთი სინგლია ალბომიდან.

## სიმღერების სია 
## პერსონალი 
* დუგი ვაითი - მთავარი ვოკალი
* პატრიკ იუჰანსონი - დრამები
* ხოაკიმ სვოლბერგი - კლავიში
* კეით როუსი – ხმის ინჟინერი
* მაიკლ ფრეიზერი – მიქშირება
* მაიკ ფულერი – მასტერინგი
* ინგვი მალმსტინი:
** ინსტრუმენტული – გიტარა, ნეილონის სიმებიანი გიტარა, რიტმური გიტარა, ბას გიტარა, სიტარი, სინთეზატორი, კლავიში, შემცვლელი და მთავარი ვოკალი სიმღერებში Cherokee Warrior და Cracking the Whip.
** ტექნიკური – მენეჯმენტი, ინჟინერია, პროდუსირება.

## სქოლიო 
კატეგორია:ნეოკლასიკური ალბომები
კატეგორია:2005 წლის ალბომები
კატეგორია:ინგვი მალმსტინის ალბომები
კატეგორია:Spitfire Records-ის ალბომები
ელ-პალმარის ეროვნული პარკი

**ელ-პალმარის ეროვნული პარკი** () — ეროვნული პარკი არგენტინაში, ენტრე-რიოსის პროვინციაში. მდებარეობს ქალაქების — კოლონისა და კონკორდიის სიახლოვეს. ფართობი 85 კმ². პარკი შეიქმნა 1966 აქ არსებული მრავალი სახეობის პალმის ხის დაცვის მიზნით. 

პარკში ჰავა სავანის ტიპისაა, არგენტინის მესოპოტამიისთვის დამახასიათებელი. 

## იხილეთ აგრეთვე 
*არგენტინის ეროვნული პარკების სია

## რესურსები ინტერნეტში 
*ინფორმაცია პარკზე 
*ელ-პალმარის ეროვნული პარკი 
*პარკის აღწერა 

კატეგორია:არგენტინის ეროვნული პარკები
კატეგორია:ენტრე-რიოსის პროვინციის დაცული ტერიტორიები
კატეგორია:1966 წელს დაარსებული დაცული ტერიტორიები
კატეგორია:რამსარის ძეგლები არგენტინაში
Perpetual Flame

***Perpetual Flame*** — გიტარისტ ინგვი მალმსტინის სტუდიური ალბომი, გამოსული 2008 წლის 13 და 14 ოქტომბერს, შესაბამისად ევროპაში და აშშ-სა და კანადაში. ეს იყო პირველი ალბომი 2005 წლის *Unleash the Fury*-ის შემდეგ და ასევე პირველი, რომელიც Judas Priest-ის ყოფილ ვოკალისტ ტიმ „რიპერ“ ოუენსთან ერთად ჩაიწერა. ალბომის ჩაწერაში მონაწილეობა მიიღო ასევე დერეკ შერინიანმა კლავიშებზე.

ამ მუსიკალური პროექტის და საერთოდ, მალმსტინის შემოქმედებითი კარიერის წინსვლად ითვლება ახალი ვოკალისტის, Judas Priest-ის და Iced Earth–ის ყოფილი მთავარი ვოკალის, ტიმ ოუენსის მოსვლა მალსმტინის მუსიკაში: მალმსტინის ადრინდელი ვოკალისტებისაგან განსხვავებით, რომლებიც ხმის ტემბრის ხასიათისა და დიაპაზონის მიხედვით ნაკლები მრავაფეროვნებით ხასიათდებოდნენ, ტიმ ოუენსმა ახალი სიცოცხლე შემატა მის მუსიკას: მას ახასიათებს ვოკალის მდიდარი ჰარმონიული ქორუსი, აგრესიული დინამიკა და მელოდიურობა. ეს იყო სწორედ ის, რაც აქამდე აკლდა მალმსტინის მუსიკას ვოკალის ასპექტში. რომელმაც მანამდე სხვა როკ–ვარსკვლავებთან  და ჯგუფებთან ჰქონდა ნამუშევარი, როგორებიც არიან ელის კუპერი, კისი, Dream Theater, ასევე ცნობილია თავისი სოლო პროექტით, სახელწოდებით Planet X.

დრამების პარტიები ჩაწერა პატრიკ იუჰანსონმა, რომელმაც აქამდე მალმსტინის არაერთ პროექტში მიიღო მონაწილეობა. ამ ალბომში მალმსტინი მთავარი ვოკალის როლშიც გვევლინება კომპოზიციაში Magic City, რაც ალბომის კიდევ ერთი სასიამოვნო სიურპრიზია.

ამ ალბომში მკვეთრად იგრძნობა მალმსტინის, როგორც გიტარისტ–ვირტუოზისა და კომპოზიტორის, თავისი შემოქმედებისადმი ერთგვარი ახლებური მიდგომა, ახალი „ფორმულის“ აღმოჩენა კომპოზიციების სტრუქტურაში, მის შესრულებასა და მუსიკოსების შემადგენლობაში. მისი დაკვრის ტექნიკა, სოლო პარტიები და იმპროვიზაცია უფრო გაბალანსებული, კონტროლს დაქვემდებარებული და კომპაქტურია,  ყოველი კომპოზიციის მელოდიური მხარე უფრო მეტი გულდასმითაა აგებული.

მხარდამჭერ ტურნეზე მალმსტინს შეუერთდა ბასისტი ბიორნ ენგლენი და კლავიში მაიკლ ტროი.

2008 წლის 25 ნოემბერს ტრეკები Red Devil, Damnation Game და Caprici di Diablo გახდა გადმოქაჩვადი თამაშებისთვის Rock Band და Rock Band 2.

## სიმღერების სია 
## პერსონალი 
* ინგვი მალმსტინი - მთავარი და რიტმური გიტარა, ბას გიტარა, დამატებითი კლავიში, შემცვლელი და მთავარი ვოკალი სიმღერაში Magic City.
* ტიმ ოუენსი - მთავარი ვოკალი
* დერეკ შერინიანი - კლავიში
* პატრიკ იუჰანსონი - დრამები
* როი ზ – მიქშირება
* მარკ აპელბაუმი - მასტერინგი

## სქოლიო 
კატეგორია:ნეოკლასიკური ალბომები
კატეგორია:2008 წლის ალბომები
კატეგორია:ინგვი მალმსტინის ალბომები
ლიუე-კალელის ეროვნული პარკი

**ლიუე-კალელის ეროვნული პარკი** () — ეროვნული პარკი არგენტინაში, ლა-პამპის პროვინციის ლიუე-კალელის დეპარტამენტში. ფართობი 99 კმ². პარკი შეიქმნა 1977 წელს. 

## იხილეთ აგრეთვე 
*არგენტინის ეროვნული პარკების სია

## რესურსები ინტერნეტში 
* არგენტინის ეროვნული პარკების ადმინისტრაცია  

კატეგორია:არგენტინის ეროვნული პარკები
კატეგორია:1977 წელს დაარსებული დაცული ტერიტორიები
კატეგორია:ლა-პამპის პროვინციის დაცული ტერიტორიები
პრედელტის ეროვნული პარკი

**პრედელტის ეროვნული პარკი** () — ეროვნული პარკი არგენტინაში, ენტრე-რიოსის პროვინციაში. მდებარეობს არგენტინის მესოპოტამიაში, ქალაქ დიამანტეს სიახლოვეს, მდინარე პარანას დელტის გაგრძელებასთან. ფართობი 24 58 კმ². შეიქმნა 1992 წელს, პარანას ზემო დელტისა და კუნძულების ეკორეგიონის დაცვის მიზნით. 

## იხილეთ აგრეთვე
*არგენტინის ეროვნული პარკების სია

## რესურსები ინტერნეტში
*არგენტინის ეროვნული პარკების ადმინისტრაცია 

კატეგორია:არგენტინის ეროვნული პარკები
კატეგორია:ენტრე-რიოსის პროვინციის დაცული ტერიტორიები
კატეგორია:1992 წელს დაარსებული დაცული ტერიტორიები
კატეგორია:პარანა (მდინარე)
სიმფონიური ბლეკ-მეტალი

**სიმფონიური ბლეკ-მეტალი** — ბლეკ-მეტალის ქვეჟანრი, რომელიც ჩამოყალიბდა შუა და გვიან 1990-იანებში. ჟანრი ცნობილია თავისი სიმფონიური და საორკესტრო ელემენტებით და ცენტრალიზებულია ევროპაზე.

## მახასიათებლები 
სიმფონიური ბლეკ-მეტალი იყენებს სიმფონიურ და საორკესტრო ელემენტებს. შეიძლება გამოყენებული იქნას მელოდიური ინსტრუმენტები, რომლებიც შესაძლოა აღმოვაჩინოთ ორკესტრის სექციებში, იქნება ეს სიმებიანი, სასულე თუ კლავიშებიანი საკრავები. ვოკალი შესაძლოა იყოს „სუფთა“ ან ოპერის სტილში. სიმღერის სტრუქტურები არის უფრო განსაზღვრული და შთაგონებული სიმფონიებით, თუმცაღა, შენარჩუნებულია ტრადიციული ბლეკ-მეტალის მრავალი მახასიათებელი, ისეთი, როგორებიცაა მყვირალა ვოკალი, სწრაფი ტემპი და გიტარების დაკვრა ორმაგი პიკინგით. შესაძლოა გამოყენებული იქნას მყვირალა ჟღერადობის ინსტრუმენტები და არპეჯოები, დრამატული შუალედები, რის გამოც ჟღერადობა ყოველთვის მკაცრად სიმფონიური არაა. მიუხედავად ამისა, მისი კავშირები ბლეკ-მეტალთან ყოველთვის ადვილად აღსაქმელი არაა. თითქმის ყველა სიმფონიურმა ბლეკ-მეტალ ჯგუფმა სტანდარტული ბლეკ-მეტალის დაკვრით დაიწყო კარიერა. შემდეგ მათ დაიწყეს ელემენტების დამატება პროგრესული როკიდან, ძირითადად კი ფსიქოდელიური როკიდან, სპეის როკიდან და გოთური მეტალიდან, მისი აქცენტით გამყინვარებაზე, შემაძრწუნებელი ტექსტურებით. შედეგად ჟღერადობა უფრო სავსე და ადვილად ხელმისაწვდომი გახდა, ვიდრე ტრადიციული ბლეკ-მეტალია. სიმფონიური ბლეკ მოძრაობა რჩება გარკვეულწილად შეზღუდულად, ნაწილობრივ მისი ეპიკური ამბიციების გამო და ნაწილობრივ იმიტომ, რომ იგი არაა ტრადიციულად მეტალური ჟღერადობის, მაგრამ იმ მიმდინარეობის მომხიბლელმა სინთეზმა, რომლებმაც გავლენა მოახდინეს სიმფონიური ბლეკ-მეტალის ჩამოყალიბებაზე, აქციეს იგი მომენტალურად ამოსაცნობ ალტერნატივად.

## სქოლიო 
კატეგორია:მძიმე მეტალის ჟანრები
კატეგორია:სიმფონიური მეტალი
ქრისტიანული ბლეკ-მეტალი

**ქრისტიანული ბლეკ-მეტალი** (ან **ანბლეკ-მეტალი**) — ტერმინი, რომლითაც ახასიათებენ მუსიკალურად ბლეკ-მეტალის ჟღერადობის მქონე იმ შემსრულებლებს, რომელთა ტექსტებიცა და იმიჯიც ქრისტიანობის პოპულარიზაციაზეა გათვლილი. ასეთი შემსრულებლების შემოქმედება ყოველთვის საკამათოა: ძირითადად ბლეკ-მეტალის პიონერების, განსაკუთრებით კი მეორე ეშელონის ჯგუფების შემოქმედებასთან მოდის წინააღმდეგობაში, რომელთა ტექსტებიც ანტი-ქრისტიანული შეტყობინებებით გამოირჩეოდნენ. ასევე არსებობს აზრი, რომ ქრისტიანობა წინააღმდეგობაში მოდის ბლეკ-მეტალის შავ ბუნებასა და მრავალი ბლეკ-მეტალ ჯგუფის ინდივიდუალისტურ და მიზანტროპულ იდეებთან.

ქრისტიანული ბლეკ მოძრაობის დაწყების ზუსტი თარიღი საკამათოა და განსაზღვის საკითხია. ავსტრალიური ჯგუფ ჰოურდის 1994 წლის ალბომმა *Hellig Usvart* შემოიტანა ტერმინი „წმინდა არაშავი მეტალი“ () მედიის ყურადღების ქვეშ. თუმცაღა, 1990 წელს უკვე ჩამოყალიბებული იყო ნორვეგიული ჯგუფი ანტესტორი, როგორც დეზ/დუმ ჯგუფი, და გამოუშვებული ჰქონდა დემო *The Defeat of Satan* 1991 წელს, სანამ წავიდოდნენ ბლეკ-მეტალისკენ მათი 1994 წლის ალბომით *Martyrium*.

## მახასიათებლები 
ქრისტიანული ბლეკ-მეტალი განიხილება, როგორც იდეოლოგიური დაჯგუფება ბლეკ-მეტალის შიგნით, რომელიც ქრისტიანობას პოზიტიურად ახასიათებს. არ არსებობს მეთოდი, რომლითაც ბლეკ-მეტალის ქრისტიანულად დაკვრა იქნებოდა შესაძლებელი. ქრისტიანული ბლეკ-მეტალს ბევრი საერთო აქვს ტრადიციულ ბლეკ-მეტალთან: სწრაფი ტემპი, მყვირალა ვოკალი, გიტარები ძლიერი დისტორშენითა და ორმაგი პიკინგით, დრამების ორმაგი დაკვრის ტექნიკა და სიმღერის არასტანდარტული სტრუქტურები. ქრისტიანულ ბლეკ-მეტალს შევხვდებით ბლეკ-მეტალის მრავალ ქვეჟარში.

ქრისტიანული ბლეკ-მეტალის ზოგიერთი შემსრულებელი ტექსტებში ღიად ესხმის თავს სატანიზმს; მაგალითად, ჰოურდი. ეს იყო დომინანტური თემა თითქმის მთელი 1990-იანების განმავლობაში. 1990-იანი წლების მიწურულს ჯგუფებმა დაიწყეს უფრო მეტად ფილოსოფიური და იდეოლოგიური ტექსტების წერა. ამ ტექსტებში ხშირადა მოხსენიებული რელიგიური საუბრების ისტორიები, გადარჩენა, რწმენით ბრძოლა და ნაწყვეტები ბიბლიიდან. ქრისტიანულ ბლეკ-მეტალ ჯგუფებს „შეაქვთ სინათლე სიბნელეში“, ანუ აწონასწორებენ იმ შავ საწყისებს, რითაც ბლეკ-მეტალს, როგორც მუსიკის ჟანრს, საფუძველი ჩაეყარა.

## ლიტერატურა 
*

## სქოლიო 
კატეგორია:მძიმე მეტალის ჟანრები
Falling Awake (სიმღერა)

**Falling Awake** — ტარია ტურუნენის პირველი სინგლი ალბომიდან *What Lies Beneath*. სიმღერა დაიწერა ტარიასა და ჯონ ენდრიუსის მიერ. ჩანაწერი გამოიცა 2010 წლის 19 ივლისს, Universal Music-ის მიერ.. სიმღერის პროდიუსერია თვით სიმღერის ავტორი და მომღერალი - ტარია ტურუნენი, რომელიც ამ ამპლუაში პირველად გვხვდება.

24 აგვისტოს სიმღერა გავრცელდა iTunes-ის საშუალებით.

## სიმღერების სია 
#Falling Awake (სინგლის ვერსია) - 4:43
#The Good Die Young (ტარიას ვერსია) - 5:15

## სქოლიო
კატეგორია:ტარია ტურუნენის სიმღერები
კატეგორია:2010 წლის სინგლები
კატეგორია:სიმფონიური მეტალ სიმღერები
ზოროს ნიღაბი

**ზოროს ნიღაბი** () — 1998 წლის ფილმი, რომელიც დაფუძნებულია ჯონსტონ მაკკულის პერსონაჟ ზოროს თავგადასავლებზე. ფილმი გადაიღო მარტინ კემპბელმა. მასში მთავარ როლებს ასრულებენ: ენტონი ჰოპკინზი, ანტონიო ბანდერასი, კათრინ ზიტა-ჯონზი და სხვა. აშშ-ში ფილმი გამოუშვეს 1998 წლის 17 ივლისს, რასაც მოჰყვა როგორც ფინანსური, ასევე კრიტიკული წარმატება. ფილმის გაგრძელება — „ლეგენდა ზოროზე“, 2005 წელს გამოვიდა. მისი რეჟისორი კვლავ კემპბელია.

## როლებში 
* ანტონიო ბანდერასი — ზორო, ალეხანდრო მურიეტა
* ენტონი ჰოპკინზი — დონ დიეგო დე ლა ვეგა
* კათრინ ზიტა-ჯონზი — ელენა მონტერო
* სტიუარტ უილსონი — დონ რაფაელ მონტერო
* ხულიეტა როსენი – ესპერანსა დე ლა ვეგა
* მეტ ლეტშერი – კაპ. ჰარისონ ლავი

## სიუჟეტი 
დონ დიეგო დე ლა ვეგა წარჩინებული ბატონი, რომელიც ამავე დროს არის სახალხო გმირი სახელად  ზორო. იგი ებრძვის დონ რაფაელ მონტეროს, რომლის მმართველობის დროს მექსიკელი ხალხი მძიმე ყოფაშია. მონტერო მოკლავს დონ დიეგოს მეუღლე ესპერანსას, ხოლო ქალიშვილ ელენას წაიყვანს და თავად აღზრდის. ოცი წლის შემდეგ, როდესაც დიეგო დე ლა ვეგა ციხიდან გაიქცევა ცდილობს რომ ქალიშვილი დაიბრუნოს. ამ დროს ფილმში ჩნდება ორი ახალგაზრდა ძმა — ალეხანდრო და ხუაკინ მურიეტები, რომლებიც არიან მძარცველები და ქურდები. მათზე ნადირობს კაპიტანი ლავი. ის კლავს ხუაკინს, რის შემდეგაც ალეხანდრო მისდამი შურისძიების სურვილით ივსება. ალეხანდრო გაიცნობს დონ დიეგო დე ლა ვეგას, რომელიც მას წვრთნის ახალ ზოროდ. საბოლოოდ ალეხანდრო ამარცხებს კაპიტან ლავს, ხოლო დიეგო დე ლა ვეგა კი კლავს დონ რაფაელს, თუმცა მასთან ბრძოლაში მიღებული ჭრილობით იღუპება. ალეხანდრო და ელენა ქორწინდებიან და ეყოლებათ ვაჟი ხუაკინი. ალხანდრო კი მიიღებს დონ დე ლა ვეგას გვარს და აგრძელებს ზოროს მოვალეობის შესრულებას.

## რესურსები ინტერნეტში 
* 
* 
* 
* 
* 

კატეგორია:1998 წლის ფილმები
კატეგორია:ინგლისურენოვანი ფილმები
კატეგორია:ფილმები ზოროზე
კატეგორია:მარტინ კემპბელის ფილმები
მსოფლიოს უსწრაფესი ინდიანი

**მსოფლიოს უსწრაფესი ინდიანი** () — 2005 წლის ახალზელანდიური ბიოგრაფიული ჟანრის ფილმი, რომელიც დაფუძნებულია ბერტ მონროს რეალურ ამბავზე. ფილმში თამაშობენ ენტონი ჰოპკინზი, დაიან ლადი და სხვა. სცენარის ავტორი და რეჟისორია როჯერ დონალდსონი.

## სიუჟეტი
ფილმი მოგვითხრობს ცნობილი ახალზელანდიელი ბერტა მონროს ცხოვრების ისტორიას, რომელმაც თავისი ცხოვრების უამრავი წელი დაახარჯა თავისი საყვარელი მოტოციკლის გადაკეთებას საშეჯიბრო ბოლიდში სიჩქარის რეკორდის დასამყარებლად. ეს მოტოციკლი მარკის „ინდიანი“ იყო, გამოშვებული 1920 წელს და მის მაქსიმალური სიჩქარე მხოლოდ 58 მილი/სთ აღწევდა.

## რესურსები ინტერნეტში
* 

## სქოლიო
კატეგორია:როჯერ დონალდსონის ფილმები
კატეგორია:2005 წლის ფილმები
კატეგორია:ინგლისურენოვანი ფილმები
კატეგორია:ბიოგრაფიული ფილმები
კატეგორია:ამერიკული ფილმები
კატეგორია:ახალზელანდიური ფილმები
ელ-ლეონსიტოს ეროვნული პარკი

**ელ-ლეონსიტოს ეროვნული პარკი** () — ეროვნული პარკი არგენტინაში, სან-ხუანის პროვინციაში. ფართობი 760 კმ². 1994 წელს შეიქმნა როგორც ნაკრძალი, ხოლო 2002 წლიდან გადაკეთდა ეროვნულ პარკად, ანდური ბუჩქნარის, ისტორიული და პალეონტოლოგიური ძეგლების დაცვის მიზნით. პარკის ტერიტორიაზე ჰაერი იდეალურად სუფთაა, რის გამოც აქ რამდენიმე ასტრონომიული ობსერვატორია მდებარეობს. 

კლიმატი ცივია, პერმანენტული ყინვებით. ნალექების საშუალო წლიური მაჩვენებელი 200 მმ-ია. ფლორა ძირითადად ბუჩქნარითაა წარმოდგენილი, ფაუნის წარმომადგენელთაგან კი აღსანიშნავია გუანაკო და სხვადასხვა ფრინველი. 

## იხილეთ აგრეთვე 
*არგენტინის ეროვნული პარკების სია

## რესურსები ინტერნეტში 
*არგენტინის ეროვნული პარკების ადმინისტრაცია 

კატეგორია:არგენტინის ეროვნული პარკები
კატეგორია:სან-ხუანის პროვინციის დაცული ტერიტორიები
კატეგორია:1994 წელს დაარსებული დაცული ტერიტორიები
თერიონი

**თერიონი** — შვედური სიმფონიური მეტალ ჯგუფი, დაარსებული 1987 წელს. ჯგუფის დამაარსებელია ბასისტი კრიტოფერ იუჰანსონი. სიტყვა „თერიონი“ მომდინარეობს ბერძნული სიტყვისგან *therion* (θηρίον), რაც ნიშნავს „მხეცს“. ეს „მხეცი“ სწორედ ისაა, რომელიც აღწერილია ქრისტიანულ იოანეს გამოცხადებაში.

დაიწყეს როგორც დეზ მეტალ ჯგუფმა, მხოლოდ შემდგომ პერიოდში ჩართეს ორკესტრის ელემენტები მათივე მეტალ მუსიკაში. აშკარად იყენებდნენ აკორდებს კლასიკური მუსიკიდან და არა მარტო როგორც დამატებების სახით, არამედ კომპოზიციების შიდა სტრუქტურის ნაწილების სახითაც. თერიონი პირველი მეტალ ჯგუფია სრულიად ცოცხალი ორკესტრის ელემენტებით. ისაა ასევე ჯგუფი, რომელიც ჩამოყალიბდა, პოპულარობა მოიხვეჭა და გავლენა იქონია სიმფონიურ მეტალზე, როგორც ჟანრზე. მოხსენიებულია, როგორც „ჩვენი დროის ყველაზე ავანტურული მეტალ ჯგუფი“. ყველაფერი ზემოთ აღნიშნულის გამო ჯგუფის მუსიკას უწოდეს „საოპერო მეტალი“.

თერიონის მუსიკა თემებად იყენებს სხვადასხვა მითოლოგიებს და დაფუძნებულია კონცეპციებზე, რომელიც მოიცავს ოკულტიზმიდან დაწყებული მაგიითა და უძველესი ტრადიციებითა და ხელნაწერებით დამთავრებული. ტექსტების უმრავლესობა დაწერილია თომას კარლსონის მიერ, რომელიც რიტუალური მაგიის ორდენის Dragon Rouge დამფუძნებელი და თავმჯდომარეა, ხოლო იუჰანსონი - მისი წევრი. ჯგუფმა გამოიცვალა მრავალი წევრი და შეიცვალა არაერთი ჟანრი მისი ისტორიის მანძილზე.

## დისკოგრაფია 
* *Of Darkness...* (1991)
* *Beyond Sanctorum* (1992)
* *Symphony Masses: Ho Drakon Ho Megas* (1993)
* *Lepaca Kliffoth* (1995)
* *Theli* (1996)
* ''A'arab Zaraq - Lucid Dreaming* (1997)
* *Vovin* (1998)
* *Crowning of Atlantis* (1999)
* *Deggial* (2000)
* *Secret of the Runes* (2001)
* *Lemuria* (2004)
* *Sirius B* (2004)
* *Gothic Kabbalah* (2007)
* *Sitra Ahra* (2010)
* *Les Fleurs du Mal* (2012)
* *Beloved Antichrist* (2018)
* *Leviathan* (2021)
* *Leviathan II* (2022)
* *Leviathan III'' (2023)

## სქოლიო 
## რესურსები ინტერნეტში 
* 
* ოფიციალური საიტი 
* თერიონის საზოგადოება  – ოფიციალური ფან-კლუბი
* 
* თერიონი საიტზე Encyclopaedia Metallum

კატეგორია:1980-იანი წლების მუსიკალური ჯგუფები
კატეგორია:1990-იანი წლების მუსიკალური ჯგუფები
კატეგორია:2000-იანი წლების მუსიკალური ჯგუფები
კატეგორია:2010-იანი წლების მუსიკალური ჯგუფები
კატეგორია:შვედური მძიმე მეტალ ჯგუფები
კატეგორია:სიმფონიური მეტალ ჯგუფები
კატეგორია:თერიონი
კატეგორია:შვედური დეზ მეტალ ჯგუფები
კატეგორია:ავანგარდული მეტალ ჯგუფები
სიერა-დე-ლას-კიხადასის ეროვნული პარკი

**სიერა-დე-ლას-კიხადასის ეროვნული პარკი**  () — ეროვნული პარკი არგენტინაში, სან-ლუისის პროვინციაში. ფართობი 1 500 კმ². შეიქმნა 1991 წელს, აქ გავრცელებული მცენარეთა და ცხოველთა სახეობების დაცვის მიზნით. ნალექების საშუალო წლიური მაჩვენებელი შეადგენს 300 მმ-ს. წვიმა ძირითადად გაზაფხულსა და ზაფხულში მოდის. 

## იხილეთ აგრეთვე
*არგენტინის ეროვნული პარკების სია

## რესურსები ინტერნეტში
*  არგენტინის ეროვნული პარკების ადმინისტრაცია  

კატეგორია:არგენტინის ეროვნული პარკები
კატეგორია:1991 წელს დაარსებული დაცული ტერიტორიები
კატეგორია:სან-ლუისის პროვინციის დაცული ტერიტორიები
კატეგორია:1991 წელს დაარსებულები არგენტინაში
პუელოს ეროვნული პარკი

**პუელოს ტბის ეროვნული პარკი** () — ეროვნული პარკი არგენტინის პატაგონიაში, ჩუბუტის პროვინციაში. ფართობი 276.74 კმ². შეიქმნა 1991 წელს, უნიკალური ლანდშაფტისა და ფლორის დაცვის მიზნით.

პარკს სახელი ეწოდა აქ მდებარე პუელოს ტბიდან, რომელიც ზღვის დონიდან 2 000 მეტრზე მდებარეობს. ჰავა ცივი და ტენიანია. პარკის მთიანი ზონა მყინვარების მოქმედების ზონაა და მრავალი მდინარის სათავეს წარმოადგენს.

## იხილეთ აგრეთვე
*არგენტინის ეროვნული პარკების სია

## რესურსები ინტერნეტში
*არგენტინის ეროვნული პარკების ადმინისტრაცია  

კატეგორია:არგენტინის ეროვნული პარკები
კატეგორია:ჩუბუტის პროვინციის დაცული ტერიტორიები
კატეგორია:1971 წელს დაარსებული დაცული ტერიტორიები
კატეგორია:არგენტინის ბიოსფერული ნაკრძალები
ლაგუნა-ბლანკას ეროვნული პარკი

**ლაგუნა-ბლანკას ეროვნული პარკი** () — ეროვნული პარკი არგენტინაში, ნეუკენის პროვინციაში, ქალაქ საპალას შემოგარენში. პარკი მოიცავს ლაგუნას და შექმნილია 1940 წელს აქ გავრცელებული შავკისრიანი გედების დაცვის მიზნით. ფართობი 112.5 კმ². 

პარკში წყლის ფრინველთა იშვიათი სახეობებია წარმოდგენილი. მის სიახლოვეს მდებარეობს სალამანკის გამოქვაბული, ადამიანთა დასახლების უძველესი კერა, სადაც შესაძლებელია პატაგონიის რეგიონისთვის დამახასიათებელი კლდის მხატვრობის ნიმუშების ხილვა. ასევე აღმოჩენილია მაპუჩეს ხალხისა და სხვა პრეისტორიული არტეფაქტები.

## იხილეთ აგრეთვე
*არგენტინის ეროვნული პარკების სია

## რესურსები ინტერნეტში
*  არგენტინის ეროვნული პარკების ადმინისტრაცია 
*  ნეუკენის პროვინციის დეტალური რუკა 
*  Fiche du parc sur le site UNEP-WCMC  

კატეგორია:არგენტინის ეროვნული პარკები
კატეგორია:არგენტინის ბიოსფერული ნაკრძალები
კატეგორია:ნეუკენის პროვინციის დაცული ტერიტორიები
კატეგორია:რამსარის ძეგლები არგენტინაში
კატეგორია:1940 წელს დაარსებული დაცული ტერიტორიები
I Feel Immortal

„**I Feel Immortal**“ — ტარია ტურუნენის მეორე სტუდიური ალბომ „What Lies Beneath“-ის რიგით მეორე სინგლი. გერმანიის თხოვნით, ტარიას სინგლი უნდა გამოეშვა მხოლოდ მათთვის, შვეიცარიისა და ავსტრიისათვის.

## სიმღერების სია 
# I Feel Immortal (Single Mix) - 4:28
# I Feel Immortal (Radio Remix) - 4:31

## მუსიკალური ვიდეო 
ვიდეო გადაღებულია ისლანდიაში. ტარიას პერსონაჟი ურთიერთობს პერსონაჟთან, რომელსაც მთელი ვიდეოს განმავლობაში ასაკი ემატება.

## რესურსები ინტერნეტში
* 

## სქოლიო
კატეგორია:ტარია ტურუნენის სიმღერები
კატეგორია:2010 წლის სინგლები
კატეგორია:სიმფონიური მეტალ სიმღერები
ლოს-ალერსესის ეროვნული პარკი

**ლოს-ალერსესის ეროვნული პარკი** () — ეროვნული პარკი არგენტინაში, ჩუბუტის პროვინციაში. ფართობი 2,630 კმ². მდებარეობს ჩილეს საზღვართან. შეიქმნა 1937 წელს კიპარისისებრთა ჯიშის ტყეების დაცვის მიზნით, რომელიც პატაგონიის ანდებისთვისაა დამახასიათებელი.

პარკში მრავლადაა ტბა და მდინარე, სადაც შესაძლებელია თევზაობა და ნავებით ცურვა.

## იხილეთ აგრეთვე
*არგენტინის ეროვნული პარკების სია
მინი|left|250პქ|ფუტალაუფკენის ტბა
## რესურსები ინტერნეტში
*  არგენტინის ეროვნული პარკების ადმინისტრაცია  
*  რეგიონის მდინარეებისა და ტბების რუკა 

კატეგორია:არგენტინის ეროვნული პარკები
კატეგორია:არგენტინის ბიოსფერული ნაკრძალები
კატეგორია:1937 წელს დაარსებული დაცული ტერიტორიები
კატეგორია:ჩუბუტის პროვინციის დაცული ტერიტორიები
კატეგორია:მსოფლიო მემკვიდრეობის ძეგლები არგენტინაში
ლოს-არაიანესის ეროვნული პარკი

**ლოს-არაიანესის ეროვნული პარკი** () — ეროვნული პარკი არგენტინაში, ნეუკენის პროვინციაში, ქალაქ ვილა-ლა-ანგოსტურადან 3 კილომეტრში. მდებარეობს ნაუელუაპის ტბაში შეჭრილ ნახევარკუნძულზე. ფართობი 17.53 კმ². პარკი შეიქმნა 1971 წელს, უკვე არსებულ ნაუელ-უაპის ეროვნულ პარკში, უიშვიათესი ხეების (arrayán) დაცვის მიზნით. გავრცელებულია მცენარეთა და ცხოველთა მრავალი სახეობა. 

პარკი ტურისტებისათვის ღიაა. 

## იხილეთ აგრეთვე 
*არგენტინის ეროვნული პარკების სია
მინი|left|250პქ
## რესურსები ინტერნეტში 
*  ნეუკენის პროვინციის დეტალური რუკა 
*  Fiche du parc sur le site UNEP-WCMC

კატეგორია:არგენტინის ეროვნული პარკები
კატეგორია:1971 წელს დაარსებული დაცული ტერიტორიები
კატეგორია:არგენტინის ბიოსფერული ნაკრძალები
კატეგორია:ნეუკენის პროვინციის დაცული ტერიტორიები
ნაუელ-უაპის ეროვნული პარკი

**ნაუელ-უაპის ეროვნული პარკი** () — ეროვნული პარკი არგენტინაში, ნეუკენის პროვინციაში, ჩილეს საზღვართან. მდებარეობს ნაუელუაპის ტბის ირგვლივ, პატაგონიის ანდებში. ფართობი 7050 კმ². შეიქმნა 1934 წელს.

პარკის ტერიტორიაზე მდებარე მთავარი ქალაქი და ტურიზმის ცენტრია სან-კარლოს-დე-ბარილოჩე. ასევე პარკის ტერიტორიაზე, ნაუელ-უაპის ტბის სანაპიროსთან მდებარეობს მეორე მნიშვნელოვანი ქალაქი ვილა-ლა-ანგოსტურა.

პარკი ცნობილია ველური ბუნების მრავალფეროვნებით. აქ წარმოდგენილია ფლორისა და ფაუნის არაერთი სახეობა.

პარკის ტერიტორიაზე არაერთი ტბაა, რის გამოც მას არგენტინის ტბების რაიონსაც უწოდებენ. მათ შორის აღსანიშნავია ნაუელუაპის ტბა, რომელშიც მრავალი კუნძულია. მის ერთ-ერთ კუნძულზე, 1949-1952 წლებში მიმდინარეობდა არგენტინის საიდუმლო ბირთვული კვლევები (უემულის პროექტი). აღსანიშნავია, რომ ამ ტბაში შეჭრილ კეტრიუეს ნახევარკუნძულზე 1971 წელს შეიქმნა სხვა, ლოს-არაიანესის ეროვნული პარკი.

ჩრდილოეთიდან ესაზღვრება ლანინის ეროვნული პარკი.

## იხილეთ აგრეთვე
*არგენტინის ეროვნული პარკების სია
მინი|center|500პქ
## რესურსები ინტერნეტში
*  პარკის ოფიციალური საიტი
*  არგენტინის ეროვნული პარკების ადმინისტრაცია 

კატეგორია:არგენტინის ეროვნული პარკები
კატეგორია:ნაუელ-უაპის ეროვნული პარკი
კატეგორია:რიო-ნეგროს პროვინციის დაცული ტერიტორიები
კატეგორია:ნეუკენის პროვინციის დაცული ტერიტორიები
კატეგორია:1934 წელს დაარსებული დაცული ტერიტორიები
კატეგორია:არგენტინის ბიოსფერული ნაკრძალები